open-index/open-wikipedia-markdown huggingface dataset:
Բոգալետչ Գեբրե

**Բոգալետչ «Բոգե» Գեբրե** (արտասանվում է` Բո-գեյ), ), եթովպացի գիտնական և ակտիվիստ։ 2010 թվականին The Independent-ը նրան բնութագրել է որպես «կին, որը սկսել է եթովպացի կանանց ապստամբությունը»։ Քրոջ՝ Ֆիկիրտե Գեբե Բոգալետչի հետ միասին Եթովպիայում հիմնել է *KMG* կազմակերպությունը, որը նախկինում կոչվում էր *Kembatti Mentti Gezzima-Tope* (Միասին կանգնած կանայք)։ Նրա բարեգործական աշխատանքը նպատակ ուներ օգնել կանանց բազմաթիվ բնագավառներում, ներառյալ կանանց սեռական օրգանների խեղումը և հարսնացուի առևանգումը, երիտասարդ կանանց առևանգման և բռնաբարության պրակտիկան, որպեսզի նրանց ստիպեն ամուսնանալ։ Ըստ Եթովպիական ավանդական պրակտիկայի ազգային հանձնաժողովի տվյալների` 2003 թվականի դրությամբ երկրում ամուսնությունների մոտ 69%-ը սկսվում է այդպիսի ավանդույթով։ The Independent-ը հայտնում է, որ կազմակերպությունը կրճատել է հարսնացուների առևանգումների հաճախականությունը Կեմբատտում ավելի քան 90%-ով, մինչդեռ The Economist-ը նշում է, որ դրան են վերագրվում նաև կանանց սեռական օրգանները խեղանդամ դարձնող վիրահատությունները, որը 100%-ից հասցվել է 3%-ի։

2005 թվականին Բոգալետչ Գեբրը ստացավ *Jonathan Mann Award* 2005 մրցանակ, 2007 թվականին՝ Ջոնաթան Մանն մրցանակ՝ գլոբալ առողջապահության և մարդու իրավունքների պաշտպանության համար։ Աֆրիկայի զարգացման գործում ունեցած ներդրման համար 2013 թվականի մայիսին արժանացել է Բոդուեն թագավորի միջազգային զարգացման մրցանակի։

## Հասարակական գործունեություն
12 տարեկանում, դառնալով կանանց սեռական օրգանների վիրահատության զոհ, հայրն արգելեց Գեբրեին հաճախել միջնակարգ դպրոց։ Բայց նա փախավ տնից, որպեսզի հաճախի միսիոներական դպրոց։ Այդ ամենի արդյունքում նա Երուսաղեմում սովորեցրեց մանրէաբանություն, նախքան Ֆուլբրայթի կրթաթոշակով Ամհերսթի Մասաչուսեթսի համալսարան ընդունվելը։ ԱՄՆ-ում գտնվելու ընթացքում նա ստեղծեց իր առաջին բարեգործական կազմակերպությունը` «Զարգացումը կրթության միջոցով» (*Development through Education*), որի շնորհիվ Եթովպիայի ավագ դպրոցի և համալսարանների սովորողները ստացան դասագրքեր և գրքեր, որոնց արժեքը կազմում էր 26000 դոլար։

Համաճարակաբանության բնագավառում դոկտորի աստիճան ստանալուց հետո Բոգալետչ Գեբրեն 1990-ականներին վերադարձավ Եթովպիա, որպեսզի պաշտպանի կանանց իրավունքները։ Նախկինում արգելված ՄԻԱՎ / ՁԻԱՀ-ի թեմայի վերաբերյալ հրապարակային նախնական ելույթից հետո Գեբրեն հասկացավ, որ ինքը պետք է նվաճի համայնքի վստահությունը, նախքան փոփոխություններ կատարելը, հետևաբար, որոշեց շտկել իրեն ներկայացված խնդիրները` կամուրջի կառուցման համար անհրաժեշտ նյութեր տրամադրելով, ինչը թույլ կտար երեխաներին հասնել մոտակա դպրոց, իսկ առևտրականներին` տեղական շուկա։ Կամուրջի կառուցումից հետո նա քրոջ հետ ստեղծեց *KGM Ethiopia* կազմակերպությունը՝ բացելով հասարակական ընդունարաններ՝ բնակչությանը հատկապես կանանց խորհրդատվություն տրամադրելու և գրեթե բոլոր գյուղերում կանանց իրավունքների պաշտպանության խնդիրները լուծելու համար։

## Տես նաև
* Կանայք Եթովպիայում

## Ծանոթագրություններ

Կատեգորիա:Եթովպիացի կին գիտնականներ
Կատեգորիա:Կանանց իրավունքների իրավապաշտպաններ
Կատեգորիա:Պատվո լեգեոնի շքանշանի ասպետներ
Կրասնոյարսկի թատրոններ

thumb|250px|Ա. Պուշկինի անվան Կրասնոյարսկի դրամատիկական թատրոն

Կրասնոյարսկը Արևելյան Սիբիրի ամենամեծ մշակութային և թատերական կենտրոնն է։

Պրոֆեսիոնալ թատրոնի առաջին ներկայացումը տեղի է ունեցել 19-րդ դարի կեսին Կրասնոյարսկում. 1852 թվականի սեպտեմբերին շրջիկ թատերախմբի կողմից ներկայացվել է Լենսկու «Մեկ ժամ բանտում կամ խումհար` ուրիշի տոնակատարությանը» վոդևիլը։

1878 թվականի մայիսին Թատերական հրապարակում կառուցվել է թատրոնի շենքը։
thumb|250px|Խվորոստովսկու անվան Կրասնոյարսկի օպերայի և բալետի պետական թատրոն
1897 թվականին Իրինա Ռոզանովայի խումբը ներկայացրել է հանդիսատեսին Ալեքսանդր Դարգոմիժսկուի «Ջրահարսը», Ստանիսլավ Մոնյուշկոյի «Գալկան», Միխայիլ Գլինկայի «Կյանքը հանուն ցարի», Ալեքսեյ Վերստովսկիի «Ասկոլդովի գերեզմանը», Պյոտր Չայկովսկու «Մազեպան», Ռուջերո Լեոնկավալոյի «Պայացները», Շառլ Գունոյի «Ֆաուստը», Քամիլ Սեն-Սանսի «Սամսոն և Դալիլան», Ջուզեպպե Վերդիի «Տրուբադուրը» և մի քանի այլ օպերաներ։

1898 թվականի հոկտեմբերի 14-ի գիշերը թատրոնն այրվել է. կառուցվել է նոր շենք Վոսկրեսենսկայա փողոցում։

1920 թվականին թատրոնը ստացել է նոր անվանում՝ առաջին խորհրդային թատրոնը, որը միավորել է երեք խմբեր՝ դրամատուրգական, օպերային-օպերետային և նվագախումբ։

1924 թվականի վերջերին Պ. Սլովցովի սիրողական թիմի հիմքի վրա ստեղծվել է «Օպերայի աշխատանքային թատերախումբ» անվանումով օպերային խումբը, որի կազմում կար հարյուր մարդ։

1930 թվականին կատարվել է Կրասնոյարսկի երաժշտական կոմեդիայի թատրոնը բացելու առաջին փորձը։ Գոյատևելով 2 թատերաշրջան` 1932 թվականին թատրոնը փակվել է։

1934 թվականին Կրասնոյարսկ երկրամասի թատրոնը ստեղծելուց հետո 1935 թվականից այն կոչվել է Կրասնոյարսկ երկրամասի Ալեքսանդր Պուշկինի անվան դրամատիկական թատրոն։
thumb|250px|Կրասնոյարսկի արվեստի պետական ինստիտուտ
1939 թվականին բացվել է Կրասնոյարսկ երկրամասի տիկնիկային թատրոնը։

Պատերազմի տարիներին Կրասնոյարսկ երկրամասի Ալեքսանդր Պուշկինի անվան դրամատիկական թատրոնի բեմում աշխատում էին Օդեսայի և Դնեպրոպետրովսկի օպերայի և բալետի թատրոնների թատերախմբերը։
thumb|250px|Կրասնոյարսկի պետական կրկեսը
1944 թվականին Սիբիրում տարհանված Համամիութենական համերգային-շրջագայության օպերային անսամբլի բազայի վրա նորից միավորվել է Կրասնոյարսկ երկրամասի երաժշտական կոմեդիայի թատրոնը։ 1950 թվականին թատրոնը փակվել է։

1959 թվականին տեղի է ունեցել թատրոնի Կրասնոյարսկ երկրամասի երաժշտական կոմդեիայի արդեն երրորդ թատրոնի պաշտոնական բացումը։

Կրասնոյարսի օպերայի և բալետի թատրոնը բացվել է 1976 թվականի դեկտեմբերի 30-ին ՌԽՖՍՀի նախարարների խորհրդի որոշման հիման վրա, 1977 թվականի հունվարի 17-ին ՌԽՖՍՀի մշակույթի նախարարության հրամանով։ Թատրոնը պաշտոնապես բացվել է 1978 թվականի օգոստոսի 12-ին։

2008 թվականի հունիսին Կրասնոյարսկ երկրամասի երաժշտական կոմեդիայի պետական թատրոնը վերակազմավորվել է Կրասնոյարսկի երաժշտական թատրոնի։

## Ծանոթագրություններ

Կատեգորիա:Կրասնոյարսկի թատրոններ
Դավիդ Սասսոլի

**Դավիդ Մարիա Սասսոլի** (), իտալացի լրագրող և քաղաքական գործիչ, 2019 թվականից Եվորպական խորհրդարանի նախագահն է։

## Կենսագրություն
Իտալիայի քրիստոնյա-դեմոկրատական կուսակցության անդամ, Ջորջիո լա Պիրայի համախոհ և «Il Popolo» ու «La Discussione» ամսագրերի խմբագիր Միմմո Սասսոլիի որդին է։

Դավիդ Սասսոլին լրագրողական կարիերան սկսել է ոչ մեծ ամսագրերի և գործակալությունների թղթակցելով, հետագայում թղթակցել է «Il Giorno» օրաթերթի հռոմեական համարին, յոթ տարի մասնագիտացել է քաղաքական ժամանակագրության մեջ։ 1986 թվականի հուլիսի 3-ին դարձել է Լրագրողների մասնագիտական ասոցիացիայի անդամ,, 1992 թվականին աշխատել է RAI հեռուստաընկերությունում որպես TG3 ալիքի հատուկ թղթակից, այս ընթացքում նաև Միգել Սանտորոյի հետ եղել է «Il rosso e il nero» և «Tempo reale» ծրագրերի վարողը։ 2006—2009 թվականներին հանդիսացել է TG1 հեռուստաալիքի փոխտնօրենը։

2009 թվականին Դեմոկրատական կուսակցության ցուցակով ընտրվել է Եվրոպական խորհրդարանի պատգամավոր։

2009 թվականի հունիսի 17-ին ընտրվել է Եվրախորհրդարանում Դեմոկրատական կուսակցության պատվիրակության ղեկավար։

2013 թվականին մասնակցել է բաց նախնական ընտրություններին, երբ ձախակենտրոնները ցանկանում էին միասնական թեկնածու առաջադրել Հռոմի քաղաքապետի պաշտոնի համար պայքարում (26 % արդյունքով զբաղեցրել է երկրորդ տեղը զիջելով Մարիանո Ինյացիոյին)։

2014 թվականին կրկին Դեմոկրատական կուսակցության ցուցակով վերընտրվել է որպես Եվրախորհրդարանի պատգամավոր։

2014 թվականին ընտրվել է Եվրախորհրդարանի փոխնախագահ, ստանալով 393 ձայն։

2017 թվականի հունվարին վերընտրվել է Եվրախորհրդարանի փոխնախագահի պաշտոնում։

2019 թվականի հուլիսի 3-ին Եվրախորհրդարանի նախագահ։ Քվեարկության երկրորդ փուլի արդյունքներով նա հավաքել է 345 ձայն։ Հաղթանակի համար անհրաժեշտ էր 345 ձայն։

## Անձնական կյանք
Սասսոլին ունի երկու երեխա։ Նա սիրում է կլասիկ երաժշտություն, Հռոմի պատմությունը և այգեպանություն, որով զբաղվում է Սուտրիում գտնվող իր գյուղական տանը, որին նա քաղաքական նշանակություն է տվել Սիլվիո Բերլուսկոնիի հետ առճակատման ժամանակ՝ «Ես տնկում եմ բույսեր և հող եմ մշակում, նա միայն գնում է դրանք»։

## Ծանոթագրություններ

## Արտաքին հղումներ
* 
* 

Կատեգորիա:1956 ծնունդներ
Կատեգորիա:Անձինք այբբենական կարգով
Կատեգորիա:Իտալացի լրագրողներ
Կատեգորիա:Իտալիայի քաղաքական գործիչներ
Կատեգորիա:Մայիսի 30 ծնունդներ
Կատեգորիա:Ֆլորենցիա քաղաքում ծնվածներ
Էնգելինա Սմիռնովա

**Էնգելինա Սերգեևնա Սմիռնովա** (), հին ռուսական արվեստի խորհրդային և ռուս պատմաբան, արվեստագիտության դոկտոր, պրոֆեսոր, Ռուսաստանի Դաշնության վաստակավոր գիտնական (1995)։

## Կենսագրություն
1948-1953 թվականին սովորել է Լենինգրադի պետական համալսարանի պատմության ֆակուլտետի արվեստի պատմություն բաժնում։ Ավարտելուց հետո որպես գիտաշխատող անցել է աշխատանքի ռուսական պետական թանգարանի հին ռուսական արվեստի բաժնում (1953-1969)։ 1965 թվականին Մոսկվայի պետական համալսարանում պաշտպանել է թեկնածուական թեզ «XIV – XVII դարերի օբոնեժյան գեղանկարչությունը» թեմայով։ 1969 թվականից հանդիսանում է Գեղարվեստի պետական ինստիտուտի հին ռուսական արվեստի պատմության բաժնի գլխավոր գիտաշխատողը։ 1979 թվականին Մոսկվայի պետական համալսարանում պաշտպանել է դոկտորական դիսերտացիա «Живопись Великого Новгорода. Середина XIII — начало XV в.» թեմայով։

1978 թվականից աշխատել է Մոսկվայի պետական համալսարանում Ռուսաստանի արվեստի պատմության ֆակուլտետում։ 1988 թվականին նրան շնորհվել է պրոֆեսորի գիտական կոչում։ 1990-ական թվականներին դասախոսել է Միլանի համալսարանում, Կրիտի համալսարանում և ԱՄՆ մի շարք խոշոր համալսարաններում։

2007 թվականին նրան շնորհվել է մակարևյան մրցանակ։ 2010 թվականից հանդիսանում է «Արվեստի տեսության և պատմության արդի հիմնախնդիրները» միջազգային գիտաժողովի մշտական կուրատոր։

Մ. Վ. Լոմոնոսովի անվան մրցանակի դափնեկիր է (2010)՝ «Смотря на образ древних живописцев… Тема почитания икон в искусстве Средневековой Руси» գիտական հրատարակության համար։

## Գիտական աշխատություններ
Ավելի քան 150 գիտական հրատարակումների հեղինակ է, այդ թվում՝
*  (в пер., суперобл.)
* Живопись Великого Новгорода. Середина XIII — начало XV в. М., 1976.
* Живопись Великого Новгорода. XV в. М., 1982. (B соавт. с В. К. Лауриной, Э. А. Гордиенко.)
* Московская икона XIV—XVII веков. Л., 1988. (Вышла также на англ., нем., франц. яз.)
* Лицевые рукописи Великого Новгорода. XV в. М., 1994.
* Fonti della Sapienza. Le miniature di Novgorod del XV secolo. Milano, 1996.
* La pittura russa. T. 1. Milano, 2001. (B соавт. с В. Д. Сарабьяновым)
* Иконы Северо-Восточной Руси. Ростов, Владимир, Кострома, Муром, Рязань, Москва, Вологодский край, Двина. Середина XIII — середина XIV века // Центры художественной культуры средневековой Руси. М., 2004.
* «Смотря на образ древних живописцев…» Тема почитания икон в искусстве Средневековой Руси. М., 2007.

## Ծանոթագրություններ

## Արտաքին հղումներ
* Страница на сайте ГИИ
* Страница  на сайте исторического факультета МГУ
* Смирнова Энгелина Сергеевна
* Смирнова Энгелина Сергеевна
* «Я все время живу в ощущении, что ничего не успеваю» (интервью сайту Arzamas)

Կատեգորիա:Անձինք այբբենական կարգով
Կատեգորիա:Արվեստագիտության դոկտորներ
Կատեգորիա:Գիտնականներ այբբենական կարգով
Կատեգորիա:Խորհրդային արվեստաբաններ
Կատեգորիա:Խորհրդային պատմաբաններ
Կատեգորիա:Կին գիտնականներ
Կատեգորիա:Պրոֆեսորներ
Կատեգորիա:ՌԴ գիտության վաստակավոր գործիչներ
Կատեգորիա:Ռուս արվեստաբաններ
Կատեգորիա:Ռուս գիտնականներ
Կատեգորիա:Ռուս մանկավարժներ
Կատեգորիա:Ռուս պատմաբաններ
Կատեգորիա:Սանկտ Պետերբուրգ քաղաքում ծնվածներ
Հույները Ղազախստանում

**Ղազախստանում հույները** ազգային փոքրամասնություններից մեկն են։ Հիմնական զանգվածը բաղկացած է հիմնականում Պոնտոսի հույների ժառանգներից, որոնք 1944 թվականից մինչև 1950 թվականն ընկած ժամանակաշրջանում արտաքսվել են Ղրիմից, Կովկասից և Հարավային Ռուսաստանից։

## Պատմություն
Մինչև 20-րդ դարի 40-ական թվականները Ղազախստանում փոքր Հունական Սփյուռք կար, այսպես, 1926 թվականին Ղազախստանում բնակվում էր ընդամենը 157 հույն։ Հույների տեղահանումը Ղազախստան սկսվել է 1944 թվականի հունիսի 2-ին, երբ 5984 հույները արտաքսվեցին Ղրիմից։ 1949 թվականի հունիսին, 1950 թվականի փետրվարին և 1950 թվականի հուլիսին հույները արտաքսվեցին Վրացական ԽՍՀ-ից, Հայկական ԽՍՀ-ից և Հյուսիսային Կովկասից։ Տեղահանվածների ընդհանուր թիվը կազմել է մոտ 60 000 մարդ։

## Ներկայիս վիճակ
ԽՍՀՄ մարդահամարի տվյալներով՝ 1989 թվականին Ղազախստանում բնակվում էր 46 746 հույն, սակայն ԽՍՀՄ փլուզումից հետո Ղազախստանից հույների արտագաղթն ավելացել է։ Արդեն 1999 թվականին Ղազախստանում բնակվել է 12 703 էթնիկ հույն։ Ներկայումս Ղազախստանում կան 17 հունական համայնքներ, որոնցում կա 8 819 մարդ։ Ղրղզստանի հույների հետ նրանք ստեղծել են Ղազախստանի և Ղրղզստանի հունական համայնքների Ֆեդերացիա՝ «FILIA» (, что означает по-гречески *Дружба*)։ Ֆեդերացիան հրատարակում է թերթ, կազմակերպում է բանահյուսական միջոցառումներ և օգնում է սովորել հունարեն և ծանոթացնում է հունական մշակույթին։

## Բնակչություն


## Ծանոթագրություններ

## Արտաքին հղումներ
* Ինֆորմացիա հույների մասին 
* Ղազախստանի հունական ընկերությունների ասոցիացիա
* Պատմաերկրագիտական կայք
* Հույները Ղազախստանում
* Ընդհանուր տեղեկություններ ղազախական հույների մասին 
* Ղազախստանի և Ղրղզստանի հունական ընկերությունների ասոցիացիա

Կատեգորիա:Հունական սփյուռք
Կատեգորիա:Ղազախստանի ազգեր
Ինգրիդ Նարգանգ

**Ինգրիդ Նարգանգ** (, ), ավստրիացի փաստաբան, դատավոր և ժամանակակից պատմաբան։ 1964-1993 թվականներին եղել է Էնգելխարցելեի շրջանային դատարանի ղեկավարը։ Նա եղել է առաջին կինը, որը ղեկավարել է Ավստրիայի դատական համակարգի գյուղական շրջանային դատարան։

## Կենսագրություն
Ալիսա Ինգրիդ Աննեմարի Նարգանգը ծնվել է Չեռնովցիում, Ռումինիայում, 1929 թվականի ապրիլի 17-ին։ Ծագում է ավստրիական պետական պաշտոնյաների ընտանիքից։ Նրա մեծ պապը դասական բանասեր էր և միջնակարգ դպրոցի տնօրեն, իսկ պապը իրավաբան էր։ Ընտանիքը Չեռնովցիում ապրել է Բուկովինայում, որը մինչև Առաջին համաշխարհային պատերազմը պատկանել է Հաբսբուրգյան միապետությանը, այնուհետև անցել է Ռումինիայի թագավորությանը։ Ներկայումս մասամբ Ուկրաինայի կազմում է։ Ինգրիդին դաստիարակել են մայրն ու տատիկը։ Հայրը թողել է ընտանիքը, երբ ինքը երկու տարեկան էր։

1940 թվականի ամռանը, երբ Նարգանգը 11 տարեկան էր, սկսվել է գերմանական ծագման քաղաքացիների տեղափոխումը Գերմանիա։ Մայրիկի և տատիկի հետ Նարգանգը նախ տեղափոխվել է Ներքին Սիլեզիա, այնուհետև` Վերին Սիլեզիա։ Երբ Երկրորդ համաշխարհային պատերազմի ընթացքում խորհրդային զորքերը մոտեցել են Սիլեզիային, նրանք տեղափոխվել են Վերին Ավստրիա։

Լինելով այսպես ասած «արտաքսվածների» և «էթնիկ գերմանացիների» ընտանիքից` Նարգանգը 1945 թվականի աշնանից սկսել է դպրոց հաճախել Գմունդենում։ 1948 թվականին այն ավարտելուց հետո Ինսբուրգում սկսել է իրավագիտություն սովորել։ 1952 թվականին իրավունքի ոլորտում ստացել է դոկտորի աստիճան։ Դրանից հետո որոշել է տնտեսագիատական կրթություն ստանալ։ 1959 թվականին պաշտպանել է սոցիալական և տնտեսագիտական գիտությունների դոկտորական դիսերտացիան։ Այդ ժամանակ Նարգանգն արդեն Լինցում սկսել է որպես իրավաբան փորձաշրջան անցնել և փաստաբանի քննություն է հանձնել։ Արդյունքում նա Լինցում մագիստրատուրա սովորելիս սկսել է որպես իրավաբան աշխատել։ 
  
1963 թվականին Նարգանգը դարձել է դատավոր։ 1964 թվականից մինչև թոշակի անցնելը` մինչև 1993 թվականը, ղեկավարել է Էնգելխարցելլի շրջանային դատարանը։ Նա դարձել է շրջանային դատարանը ղեկավարած առաջին կինն Ավստրիայում։

Որպես ժամանակակից պատմաբան Նարգանգն ուսումնասիել է բուկովինյան գերմանացիների պատմությունն ու Վերին Ավստրիայի փախստականների դրությունը Երկրորդ համաշխարհային պատերազմից հետո։ Նա նաև եղել է Լինցում Բուկովինի գերմանացիների տարածաշրջանային թիմի հիմնադիրներից մեկը։

Հետագա տարիներին ապրել է Էնգելհարցելում, Լինցում և Վիեննայում։

Մահացել է 2019 թվականի մայիսի 10-ին, Շերդինգում։

## Ծանոթագրություններ

Կատեգորիա:Ավստրիացի դատավորներ
Կատեգորիա:Ավստրիացի պատմաբաններ
Կատեգորիա:Ավստրիացի իրավաբաններ
Կատեգորիա:Երկարակյացներ
Ռանդա Սինյորա

**Ռանդա Ջորջ Յակուբ Սինյորա** (), պաղեստինցի ակտիվիստ, ով պայքարում է մարդու և կանանց իրավունքների համար։ Նա երեք տասնամյակ արձանագրել է մարդու իրավունքների ոտնահարումները Պաղեստինի գրավված տարածքներում և ներկայումս հանդիսանում է Երուսաղեմում «Կանանց իրավական օգնության և խորհրդատվության կենտրոնի» (*Women’s Center for Legal Aid and Counseling/WCLAC*) կենտրոնի գլխավոր տնօրենն է։

## Կենսագրություն
Ռանդա Սիգորան ծնվել է 1961 թվականին։ Սովորել է Մեծ Բրիտանիայի Էսսեքսի համալսարանում` ստանալով միջազգային իրավունքի *LLM* աստիճան, իսկ Կահիրեի ամերիկյան համալսարանում ստացել է սոցիոլոգիայի և մարդաբանության մագիստրոսի կոչում։ Իր մագիստրոսական աշխատանքում նա ուսումնասիրել է  Արևմտյան ափին գտնվող տեքստիլային ֆաբրիկաներում կանանց աշխատանքը, որոնք ապրանքներ էին արտադրում իսրայելական ընկերությունների համար։ Հետագայում նրա աշխատանքը տպագրվել է Ամերիկյան համալսարանի կողմից։ Այստեղ Սինյորան կիրառեց Պաղեստինի իրավիճակի Արղիրի Էմանուելի և Սամիր Ամինի կախվածության տեսությունը։ Կանանց շրջանում քաղաքական և աշխատանքային կազմակերպվածության համեմատաբար ցածր մակարդակը բացատրելու համար նա ընդգծեց նահապետական կառույցների սոցիալական ժառանգորդությունը, որոնք ղեկավարում էին կանանց տանը և աշխատավայրում.

1987 թվականից մինչև 1997 թվականը Սինյորան եղել է «*Al-Haq*» իրավապաշտպան կազմակերպության կանանց իրավունքների ծրագրի իրավախորհրդատու և համակարգող։ Կանայք պաշտպանելու համար իրավական փոփոխությունների անհրաժեշտության շուրջ համաձայնության գալու նրա ջանքերը ընդհատվեցին  Առաջին Պաղեստինյան ինտիտֆադայի( ապստամբության) կողմից, որը տևեց 1987 թվականի դեկտեմբերից մինչև 1993 թվականի սեպտեմբեր։

Այնուհետև՝ 1997 թվականից մինչև 2001 թվականը, Սինյորան ղեկավարում էր Իրավաբանական օգնության և խորհրդատվության կանանց կենտրոնի ցանցային և փաստաբանական բաժինը։ 2001 թվականից մինչև 2005 թվականը նա եղել է «*Al-Haq*» իրավապաշտպան կազմակերպության գլխավոր տնօրեն։

2007 թվականի սեպտեմբերից մինչև 2015 թվականի հունիս ամիսները, Սինյորան  աշխատել է Պաղեստինում Մարդու իրավունքների անկախ հանձնաժողովի (ICHR) ավագ գործադիր տնօրեն։ 2015 թվականին դարձել է Իրավաբանական օգնության և խորհրդատվության կանանց կենտրոնի (women’s Center for Legal Aid and Counseling ) գլխավոր գործադիր տնօրեն։

2018 թվականի հոկտեմբերին Սինյորան դարձավ առաջին պաղեստինցի կինը, որը ելույթ ունեցավ ՄԱԿ-ի Անվտանգության խորհրդի նիստում։ Սինյորան բարձրացրեց ընտանեկան բռնության բարձր մակարդակի և գրավյալ տարածքներում ֆեմիցիդի աճի հարցը։ Նա նաև բարձրացրեց կանանց քաղաքական բացառման ավելի լայն հարցը։

## Գիտական աշխատություններ
* Palestinian Labor in a Dependent Economy: Women Workers in the West Bank Clothing Industry. Cairo Papers in Social Science, Vol. 12, Monograph 3. Cairo: American University in Cairo Press.
* 'Lobbying for a Palestinian Family Law: The Experience of the Palestinian Model Parliament: Women and Legislation'. Paper for the Conference on Islamic Family Law in the Middle East and North Africa, Amman, 2000.

## Ծանոթագրություններ

## Արտաքին հղումներ
* Randa Siniora, General Director of Al Haq. Video of talk at Duke University

Կատեգորիա:Պաղեստինցի իրավապաշտպաններ
Կատեգորիա:Պաղեստինցի ֆեմինիստներ
Կատեգորիա:Ֆեմինիստներ
Ալեքսանդր Շալենբերգ

**Ալեքսանդր Շալենբերգ** (, ), ավստրիացի պետական գործիչ, դիվանագետ, իրավաբան և անկախ քաղաքական գործիչ, Ավստրիայի արտաքին գործերի նախարարը 2019 թվականի հունիսի 3-ից։

## Կենսագրություն
Ալեքսանդր Շալենբերգը ծնվել է 1969 թվականին Բեռնում։ Որպես Ավստրիայի դեսպանի որդի նա մեծացել է Հնդկաստանում, Իսպանիայում և Փարիզում։ 1989 թվականից մինչև 1994 թվականը նա սովորել է իրավունք Վիեննայի համալսարանում։ Այն ավարտելուց հետո ուսումը շարունակել է Եվրոպական քոլեջում մինչև 1995 թվականը։ 1997 թվականին նա ծառայության է անցել Ավստրիայի արտաքին գործերի նախարարությունում։

2019 թվականի հունիսի 3-ին նա փոխարինեց Կարին Կնայսլին Ավստրիայի արտաքին գործերի նախարարի պաշտոնում, Բրիգիտտե Բիրյայնի տեխնոկրատական աշխատասենյակում, նա իր պաշտոնը պահպանեց Սեբաստիան Կուրցի երկրորդ աշխատասենյակում 2020 թվականի հունվարի 7-ից։

## Ծանոթագրություններ

## Արտաքին հղումներ
* Curriculum Vitae on the ministry's website

Կատեգորիա:21-րդ դարի իրավաբաններ
Կատեգորիա:Ավստրիայի արտաքին գործերի նախարարներ
Կատեգորիա:Ավստրիայի նախարարներ
Կատեգորիա:Ավստրիայի քաղաքական գործիչներ
Կատեգորիա:Ավստրիացի դիվանագետներ
Կատեգորիա:Ավստրիացի իրավաբաններ
Կատեգորիա:Դիվանագետներ այբբենական կարգով
Կատեգորիա:Վիեննայի համալսարանի շրջանավարտներ
Ֆաիզա Մոհամեդ Ջամա

**Ֆաիզա Մոհամեդ Ջամա**  (, ), կանանց իրավունքների սոմալիացի ակտիվիստ, «Հավասարություն հիմա» () կազմակերպության Աֆրիկայի տարածաշրջանային տնօրեն։ Մեծ ջանքեր է գործադրել Մապուտոյի արձանագրության և կանանց սեռական օրգանների թլպատման դեմ քարոզչական արշավների կազմակերպման համար։

## Կենսագրություն
Ֆաիզա Մոհամեդ Ջաման ծնվել է 1958 թվականին, Ֆրեզնոյի Կալիֆոռնիայի նահանգային համալսարանից ստացել է գործնական վարչարարության մագիստրոսի աստիճան։ 1998 թվականին նա նաև ստացել է մարդու իրավունքների գծով դիպլոմ Հաագայի սոցիալական հետազոտությունների ինստիտուտից (ՀՍՀԻ)։

2004 թվականին Ֆաիզա Մուհամեդ Ջաման գրել է *Pambazuka News* աշխատությունը, որում  կարևորել է կանանց իրավունքների աֆրիկյան արձանագրության սկզբունքներիպահպանումը։ Նա մի շարք հոդվածներ է գրել նաև *[[The Guardian]]*-ի համար։

* *African Union Protocol on the Rights of Women in Africa: the SOAWR Campaign* («Протокол Африканского союза о правах женщин в Африке: кампания SOAWR»), in Roselynn Musa, Faiza Jama Mohammed and Firoze Manji (eds.) *Breathing life into the African Union protocol on women’s rights in Africa*, гг. 14-18.
* (ed. with Brenda Kombo and Rainatou Show) *[http://www.soawr.org/images/JourneytoEquality.pdf Journey to Equality: 10 Years of the Protocol on the Rights of Women in Africa] *, Equality Now, 2013. (*[http://www.soawr.org/images/JourneytoEquality.pdf Путешествие к равенству: 10 лет Протокола о правах женщин в Африке] )*

## Ծանոթագրություններ

## Արտաքին հղումներ
* Our July Interview with Faiza Jama Mohamed, interview with Make Every Woman Count, July 2011
* In Visibility: Faiza Jama Mohamed, interview with London School of Economics, 2017
* Ֆաիզա Մոհամեդ_Ջամայի մասին Equality Now կայքում
* Ֆաիզա Մոհամեդ_Ջամայի մասին Thomson Reuters Foundation News կայքում

Կատեգորիա:Կանանց իրավունքների իրավապաշտպաններ
Կատեգորիա:Աֆրիկացի ֆեմինիստներ
Կատեգորիա:Սոմալեցի գրողներ
Կլավդիա Կոստինա

**Կլավդիա Ֆեոոդորովնա Կոստինա** (, ), խորհրդային բուսաբանագետ և սելեկցիոներ։

## Կենսագրություն
Կլաուդիա Ֆեոոդորովնա Կոստինան ծնվել է 1900 թվականի հունվարի 7-ին (հունվարի 20-ին), Պոկրով քաղաքում (այժմ՝ Վլադիմիրի մարզ)։ Ավարտել է 1925 թվականին ավարտել է Մոսկվայի գյուղատնտեսական ակադեմիան։ Այնուհետև նա տեղափոխվել է Ղրիմ և սկսեց աշխատել Նիկիտսկու բուսաբանական այգում։ Մի քանի տարի անց Կլաուդիա Ֆեդորովնան աշխատանքի է անցնում Լենինգրադի Բուսաբուծության համամիութենական ինստիտուտում, և շուտով դառնում կորիզավոր մրգերի բաժնի վարիչը։
1928 թվականին Կոստինան արշավախմբի կազմում մեկնում է Կենտրոնական Ասիա, Կովկաս և Ղրիմ՝ ծիրանի ու դեղձի մշակությունը ուսումնասիրելու։ 1932 թվականից նա սկսեց զբաղվել ծիրանի մշակության գործունեությամբ։ Հայրենական մեծ պատերազմի ժամանակ Կլաուդիա Ֆեդորովնան աշխատել է պտուղբանջարեղենի ինստիտուտում, այնուհետև՝ Օիրոտ-Տուրում։ Պատերազմից հետո նա վերադարձավ Նիկիտկի բուսաբանական այգի։

Անցյալ դարի 40-ականների վերջին Կ.Կոստինան աշխատում էր Յալթայի Նիկիտսկու անվան բուսաբանական այգում և սկսեց ուսումնասիրել պատերազմից հետո Ղրիմի հարավային ափերին մնացած լքված այգիները։ Այնտեղ նա հայտնաբերեց կեռասի սալորի բազմաթիվ տեսակներ, որոնց պտուղները հասունանում էին տնական սալորից մեկ ամիս շուտ, հուլիսին ծիրանի հետ միասին։ Դրանց միակ թերությունը պտղի փոքր չափերն էին։ Կալիֆորնիայում Լյութեր Բյորբանկի կողմից բուծված չինական սալորի խոշոր սորտերի լավագույն տեսակները խաչասերելով՝ Կոստինան ստացավ հիբրիդային սալորի առաջին սորտերը, որոնք վաղ հասունացման և էկոլոգիական հարմարվողականության տեսանկյունից  համապատասխանում էին սալորի եվրոպական տեսակներին իրենց մեծ չափերով և բարձրորակ պտուղներով։ Հատկապես տարածված է «բերքառատ» տեսակը (Դոնբասում ցրտադիմացկուն տեսակը, Սևահողային շրջանի հարավում այն արդեն ցրտադիմացկուն չէր)։

Կլաուդիա Ֆեդորովնա Կոստինան մահացել է Ղրիմում, 1978 թվականի հունիսի 4-ին։

## Պարգևներ և մրցանակներ
* Ստալինյան երկրորդ կարգի մրցանակ (1952)` հացահատիկային և յուղատու նոր տեսակների մշակության համար
* ՌԽՖՍՀ գիտության և տեխնիկայի վաստակավոր գործիչ (1962)
* Լենինի շքանշան
* մեդալներ

## Գիտական աշխատանքներ
* Культура абрикосов в Ферганской долине (1931)
* К развитию культуры абрикоса в СССР (1934)
* К изучению рода Prunus Focke (1935)
* Абрикос (1936)

## Կ.Կոստինայի անունով բույսերի տեսակներ
* Armeniaca kostinae E.N.Lomakin, 1977

## Ծանոթագրություններ

Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Կատեգորիա:Գյուղատնտեսական գիտությունների դոկտորներ
Կատեգորիա:Լենինի շքանշանի ասպետներ
Կատեգորիա:Խորհրդային բուսաբաններ
Կատեգորիա:Կին կենսաբաններ
Կատեգորիա:Ստալինյան մրցանակի դափնեկիրներ
Լաստենիա Լառիվա

**Լաստենիա Լառիվա Դե Լյոնա** (, ), պերուացի բանաստեղծուհի, գրող, լրագրող, հրատարակիչ, ֆեմինիստուհի։

## Կենսագրություն
Լաստենիա Լառիվան ծնվել է բանաստեղծ և գրող Ժոզե դե Լառիվայի մեծահարուստ ընտանիքում։ Ավարտել է եկեղեցական դպրոցը։ 1872 թվականին առաջին անգամ ամուսնացել է և այդ ամուսնությունից ունեցել երեք դուստր և մեկ որդի։ 1881 թվականին՝ Խաղաղօվկիանոսյան  պատերազմի ժամանակ, նրա ամուսինը մահացել է Լիմա ներխուժող չիլիական ուժերից պաշտպանության ընթացքում։ Լաստենիան երաժշտություն է դասավանդել Լիմայի հարուստ ընտանիքներում։ Այնուհետև նա հանդիպել է էկվադորացի բանաստեղծ Նումու Պոմպիլիոն Լյոնային, որի հետ էլ ամուսնացել է 1882 թվականին։ Իր ամուսնու մասնագիտական պարտականությունների շնորհիվ Լաստենիան և իր երեխաները շատ են ճանապարհորդել նրա հետ, ապրել են Գուայակիլում, Էկվադորի ափին, այնուհետև Բոգոտայում (Կոլումբիա), որտեղ Լյոնան եղել է Էկվադորի դեսպանը։ 1887 թվականին ընտանիքը վերադարձել է Լիմա։ Նույն թվականին նա դարձել է հեղինակավոր գրական ակումբի անդամ։

Ակտիվորեն մասնակցել է «*La Nación*» թերթի ստեղծմանը, հիմնել է «*El Tesoro del Hogar*» գրական թերթը։ 1910-1911 թվականներին հրատարակել է «*Arequipa Ilustrada*» երկշաբաթյա գրական թերթը։ Կյանքի վերջին տարիներին նա կորցրել էր տեսողությունը և տառապում էր  բազմաթիվ հիվանդություններով։

## Ստեղծագործություն
Լաստենիան մի շարք վեպերի, պատմվածքների, էսսեների, պոեզիայի ժողովածուների հեղինակ է, որոնցից մի քանիսը թարգմանվել են այլ լեզուներով։ Ժամանակակից գրողների մասին նրա կենսագրական և քննադատական մի շարք հոդվածներ հրատարակվել են «*Excelent Figures*»  խորագրի ներքո։
1889 թվականին Լաստենիան հրատարակեց բանաստեղծությունների գիրք՝ «*La Ciencia y la Fe*»: 1888 և 1890 թվականները հատկապես բեղմնավոր էին նրա գրական ստեղծագործության բնագավառում։ Այս ժամանակահատվածում նա Գայայակիլում հրատարակել է «*Un drama singular o historia de una familia*» և «*Pro Patria*» վիպակները։ Նրա աշխատանքները հրատարակվել են Իսպանիայի, Արգենտինայի, Վենեսուելայի, Պերուի, Էկվադորի և Կոլումբիայի տարբեր թերթերում և ամսագրերում։

## Մատենագիտություն
* Denegri, Francesca: El Abanico y la Cigarrera. La primera generación de mujeres ilustradas en el Perú. Lima, 1996.
* Estrada, Jenny, Mujeres de Guayaquil Siglo XVI, Publicaciones del Banco Central del Ecuador, Archivo Histórico del Guayas, Guayaquil, 1984.
* García y García, Elvira: La mujer peruana a través de los siglos (Tomo II). Lima, 1925.
* Milla Batres, Carlos. (Ed.). Diccionario histórico y biográfico del Perú. Siglos XV-XX. Tomo V. Lima, 1986.
* Pérez Pimentel, Rodolfo: Diccionario Biográfico del Ecuador. Lastenia Larriva de Llona.
* Tauro del Pino, Alberto: Enciclopedia Ilustrada del Perú. Tercera Edición. Tomo 9, JAB/LLO. Lima, PEISA, 2001. ISBN 9972-40-158-8

## Ծանոթագրություններ

## Արտաքին հղումներ
* Լաստենիա Լառիվայի կենսագրությունը

Կատեգորիա:Պերուացի կին գրողներ
Կատեգորիա:Պերուացի բանաստեղծուհիներ
Կատեգորիա:Պերուացի ֆեմինիստներ
Կատեգորիա:Կին լրագրողներ
Կատեգորիա:Ֆեմինիստ գրողներ
Կատեգորիա:Պերուացի լրագրողներ
Կատեգորիա:Հրատարակիչներ
Կատեգորիա:Բանաստեղծներ այբբենական կարգով
Կատեգորիա:Պերուացի գրողներ
Կատեգորիա:Պերուացի բանաստեղծներ
Լա Ֆենիչե

**«Լա Ֆենիչե» թատրոն** (), օպերային թատրոն, որը բացվել է 1792 թվականի մայիսի 16-ին Վենետիկում «Արգենտինական խաղեր» օպերայի պրեմիերայով։

Վերնագրում արտացոլված է այն հանգամանքը, որ թատրոնը մոխիրներից փյունիկի նման երկու անգամ հայտնվել է առաջին անգամ հրդեհից հետո՝ 1774 թվականին, երկրորդ անգամ՝ դատական մարտերից հետո։ Կրկին այրվել է 1837 և 1996 թվականներին, բայց ամեն անգամ վերականգնվել է։

Առաջին համաշխարհային պատերազմի ժամանակ թատրոնը չի աշխատել։ 1996 թվականին թատրոնում կրկին ուժեղ հրդեհ է բռնկվել։ Այն բացվել է 2003 թվականից ութամյա վերականգնումից հետո՝ Ջուզեպպե Վերդիի «Տրավիատա» օպերայի բեմադրությամբ։

«Լա Ֆենիչե» թատրոնում կայացած պատմական պրեմիաների թվում են՝
* 1851 թվականի մարտի 11 - «Ռիգոլետտո» Ջուզեպպե Վերդի (*Ռիգոլետտո* - Ֆելիչե Վարեզի, *Ջիլդա* - Թերեզա Բրամբիլա, *Դուքս*- Ռաֆաելե Միրատե)
* 1853 թվականի մարտի 6 - «Տրավիատա» Ջուզեպպե Վերդի (*Վիոլետտա* - Ֆաննի Սալվինի-Դոնտալլի, *Ալֆրեդո* - Լոդովիկո Գրացիանի)
* 1926 թվականի մայիս - «Մանդագորա» Մարիո Կաստելնուոդո-Տեդեսկո
* 1951 թվականի սեպտեմբերի 11 - Իգոր Ստրավինսկի (*Էնն Տրուլավ* - Էլիզաբեթ Շվարցկոպֆ)
* 1954 թվականի սեպտեմբերի 14 - Բենջամեն Բրիտտեն (*Փիթեր Քվինս* - Փիթեր Փիրս, Ջենիֆեր Վիվիան, *Մայլս* - Դևիդ Հեմմինգս)

## Գրականություն
* Thierry Beauvert (1995), *Opera Houses of the World*, New York: The Vendome Press. 
* Romanelli, Giandomenico *et al* (1997), *Gran Teatro La Fenice*, Cologne: Evergreen. 
* 

## Արտաքին հղումներ
* Официальный сайт театра
* «Two jailed for La Fenice arson» (BBC News)
* «Arsonist of La Fenice released after 16 months»
* «Teatro la Fenice di Venezia: the long (and shamy) story of a reconstruction» 

Կատեգորիա:1792 հիմնադրումներ Եվրոպայում
Կատեգորիա:1837 կառուցումն ավարտված թատրոններ
Կատեգորիա:Իտալիայի թատրոններ
Կատեգորիա:Իտալիայի ճարտարապետություն
Կատեգորիա:Իտալիայի շենքեր և կառույցներ
Կատեգորիա:Իտալիայի օպերային թատրոններ
Կատեգորիա:Վենետիկի տեսարժան վայրեր
Ռաններս

աջից|մինի|250x250փքս
**Ռաններս** (, ) քաղաք Դանիայում, Յուտլանդիայի արևելքում, Ռաններս կոմունայի վարչական կենտրոնը։ Գտնվում է Օրհուսի արևելքում,  Գուդենո գետի երկայնքին։ Բնակչությունը՝ 64,9 հազար (1972); 55 358 (1992); 55 739 (2004); 59 842 (2009):

Առաջին անգամ հիշատակվում է 1086 թվականից, քաղաքային կանոնադրությունը հաստատվել է 1302 թվականին։ Միջնադարում դարձել է կարևոր առևտրային և եկեղեցական կենտրոն։ Չնայած XVII դարի հրդեհներին, միջնադարյան առևտրականների և այլ շենքերի մի քանի տներ պահպանվել են, այդ թվում՝ Ս.Մորտենի եկեղեցին (1490) և Ս. Հոգու վանքը (1510)։

Արտադրվում են՝ երկաթուղային շարժակազմերի սարքավորումներ, բոլոր եվրոպական երկաթուղային օպերատորների համար, սանհանգույցների պարագաներ, տեքստիլ արդյունաբերության ապրանքներ (ձեռնոցներ), սննդամթերք (այդ թվում նաև գարեջուր, մսամթերք), գյուղատնտեսական տեխնիկա, կաթնամթերք։

## Հայտնի բնակիչները
* Էմիլի դե Ֆորեսթ (1993 թ.) — դանիացի երգչուհի։
* Կնուդ Դիբի (1915-2011) — ոստիկան

## Ծանոթագրություններ

## Գրականություն
* 

## Հղումներ
* 

Կատեգորիա:Դանիայի քաղաքներ
Հայկ Աղաջանյան

**Հայկ Սերգեյի Աղաջանյան** (), հայ փիլիսոփա։ Փիլիսոփայական գիտությունների դոկտոր (1961), պրոֆեսոր (1962)։

## Կենսագրություն
Հայկ Աղաջանյանը ծնվել է 1898 թվականի հունվարի 11-ին, Թիֆլիսում։ 1919 թվականին սովորել է Թիֆլիսի համալսարանում։ 1917 թվականից եղել է Թիֆլիսի, 1919 թվականից՝ Երևանի «Սպարտակ» կազմակերպությունների հիմնադիր անդամ։ Մասնակցել է 1920 թվականի Մայիսյան խռովությանը, Հայաստանում խորհրդային կարգերի հաստատմանը։ 1930 թվականին դասավանդել է Մոսկվայի և Երևանի բուհերում։

Աշխատությունները վերաբերում են հայ հասարակական-քաղաքական մտքի պատմության, մարքսիստական փիլիսոփայության հարցերին։

Հայկ Աղաջանյանը մահացել է 1972 թվականի ապրիլի 22-ին, Երևանում։

## Անդամակցություն
* Թիֆլիսի «Սպարտակ» կազմակերպության հիմնադիր անդամ, 1917
* Երևանի «Սպարտակ» կազմակերպությունների հիմնադիր անդամ, 1919

## Երկեր
* Вопросы марксистско-ленинской теории в трудах Ст. Шаумяна, 1958 (Агаджанян Гайк Сергеевич).

## Ծանոթագրություններ

Կատեգորիա:Հայ փիլիսոփաներ
Կատեգորիա:Փիլիսոփայական գիտությունների դոկտորներ
Կատեգորիա:Հայ պրոֆեսորներ
Կատեգորիա:Թբիլիսիի պետական համալսարանի շրջանավարտներ
Դքսուհին (ֆիլմ)

**«Դքսուհին»** (), դքսուհի Ջորջիանա Քևենդիշի կյանքի և ճակատագրի մասին պատմական դրամա։ Ֆիլմի կարգախոսը՝ «There are three people in her marriage»: Պրեմիերան տեղ է ունեցել 2008 թվականի սեպտեմբերի 3-ին։ Ֆիլմը Ամերիկյան կինոասոցիացիայի վարկանշային համակարգում է։ Մինչև տասներեք տարեկան երեխաների դիտումը ցանկալի չէ։

## Սյուժե
Ֆիլմի սյուժեի հիմքում Ամանդա Ֆորմանի գիրքն է՝ Դևոնշիրի դքսուհի Ջորջիանա Քևենդիշի կյանքի մասին։ Գեղեցկությունն ու խարիզման հասարակության շրջանում նրան հաջողություն են բերել, իսկ արտասովորությունը, խաղամոլությունն ու սերը՝ անարգանք։ Դեռևս երիտասարդ տարիքում ամուսնանալով հասուն տղամարդու՝ անամոթ ու անտարբեր Դևոնշիրի դուքսի հետ, Ջորջիանան կարողացել է դառնալ նորաձևություն և ոճ թելադրող, սիրող մայր, խորաթափանց քաղաքական մանիպուլյատոր, բարեկամանալ և՛ բարձրաշխարհիկ, և՛ հասարակ մարդկանց հետ։ Բայց սյուժեի հիմքում ընկած է սիրո հուսահատ փնտրտուքը։

## Դերերում
* Քիրա Նայթլի՝ *[[Ջորջիանա Քևենդիշ]]*, Դևոնշիրի դքսուհի
* Ռեյֆ Ֆայնս՝ *[[Վիլյամ Քևենդիշ, Դևոնշիրի 9-րդ դուքս|Վիլյամ Քևենդիշ]]*, Դևոնշիրի 5-րդ դուքս
* Հեյլի Էթվել՝ տիկին *[[Ելիզավետա Քևենդիշ]]*
* Շառլոտա Ռեմփլինգ՝ *տիկին [[Ջորջիանա Սփենսեր]]*, կոմսուհի Սփենսեր
* Դոմինիկ Կուպեր՝ *[[Չարլզ Գրեյ, Գրեյի 2-րդ դուքս|Չարլզ Գրեյ]]*, Գրեյի 2-րդ դուքս
* Էյդան Մակարդլ՝ մեծարգո *[[Ռիչարդ Բրինսլի Շերիդան]]*
* Սայմոն Մաքբյորնի՝ մեծարգո *[[Չարլզ Ջեյմս Ֆոքս]]*
* Ջորջիա Քինգ՝ *տիկին Թիզլ*
* Կամիլա Արֆվեդսոն՝ *տիկին Շառլոտա*

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների բրիտանական ֆիլմեր
Կատեգորիա:2000-ականների պատմական ֆիլմեր
Կատեգորիա:2000-ականների ռոմանտիկ դրամա ֆիլմեր
Կատեգորիա:2008 ֆիլմեր
Կատեգորիա:BAFTA մրցանակի դափնեկիր ֆիլմեր
Կատեգորիա:StudioCanal ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան պատմական ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական կենսագրական ֆիլմեր
Կատեգորիա:Բրիտանական մելոդրամա ֆիլմեր
Կատեգորիա:Բրիտանական պատմական ֆիլմեր
Կատեգորիա:Բրիտանական ռոմանտիկ ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Իտալական դրամա ֆիլմեր
Կատեգորիա:Իտալական կենսագրական ֆիլմեր
Կատեգորիա:Իտալական պատմական ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Պեպլումներ
Կատեգորիա:Ֆիլմեր այբբենական կարգով
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական կենսագրական ֆիլմեր
Կատեգորիա:Ֆրանսիական պատմական ֆիլմեր
Կատեգորիա:Ֆրանսիական ռոմանտիկ ֆիլմեր
Կատեգորիա:2000-ականների ֆրանսիական ֆիլմեր
Կատեգորիա:Իտալական մելոդրամա ֆիլմեր
Կատեգորիա:Ֆրանսիական մելոդրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում 18-րդ դարում
Կատեգորիա:Ֆիլմեր բռնաբարության մասին
Նելլի Աղաջանովա

**Նելլի Գրիգորի Աղաջանովա** (), հայ բժիշկ, սրտաբան։ Բժշկական գիտությունների դոկտոր (1983)։

## Կենսագրություն
Նելլի Աղաջանովան ծնվել է 1940 թվականի հունիսի 3-ին, Թբիլիսիում։ 1964 թվականին ավարտել է Երևանի բժշկական ինստիտուտը։ 1986-1992 թվականներին ղեկավարել է ԽՍՀՄ Բժշկական գիտությունների ակադեմիայի վիրաբուժության համամիութենական գիտական կենտրոնի հեմոդինամիկայի և էլեկտրամեխանասրտագրության լաբորատորիան։ 1983 թվականից բժշկական գիտությունների դոկտոր է։ 1992 թվականից բնակվում է ԱՄՆ-ում։ 1993 թվականից Նելլի Աղաջանովան ղեկավարում է Լոս Անջելեսի Վերմոնտ բժշկական կենտրոնը։

Աշխատանքները վերաբերում են սրտամկանի ֆունկցիոնալ վիճակի և վիրահատության ցուցումների որոշման նպատակով նրա պահուստային հնարավորությունների և վիրաբուժության կարգավորման արդյունքների գնահատման հարցերին։ Բազմաթիվ գիտական աշխատությունների հեղինակ է։

## Գրականություն
* Айриян А. П. Армянские учёные-медики. Ер., 1998 276 с.

## Ծանոթագրություններ

Կատեգորիա:Հայ սրտաբաններ
Կատեգորիա:Հայ բժիշկներ
Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Հայոց ձոր (այլ կիրառումներ)

**Հայոց ձոր** կարող է վերաբերվել.

* '''Հայոց ձոր''' (Երվանդունիք), գավառ գավառ Մեծ Հայքի Վասպուրական նահանգում (ներկայիս Թուրքիայի Հանրապետության Վանի մարզի տարածքում)։
* '''Հայոց ձոր''' (Կղզի, Գյուրփընար), 20-րդ դարի սկզբին գյուղ, իսկ այժմ՝ քաղաք գավառ Մեծ Հայքի Վասպուրական նահանգում (ներկայիս Թուրքիայի Հանրապետության Վանի մարզի տարածքում)։
* **[[Հայոց ձորի շրջան]]** (Գյուրփընարի շրջան), ներկայիս Թուրքիայի Հանրապետության Վանի մարզի շրջաններից։
Ալբերտ Արշակյան

**Ալբերտ Հայկի Արշակյան** (), հայ տնտեսագետ։ Տնտեսագիտության դոկտոր (1992), պրոֆեսոր (1993):

## Կենսագրություն
Ալբերտ Արշակյանը ծնվել է 1945 թվականի հուլիսի 12-ին, Վերին Ախտա գյուղում (այժմ՝ գյուղ Լեռնանիստ՝ Հայաստանի Կոտայքի մարզում)։ 1970 թվականին ավարտել է Երևանի պետական համալսարանը։ 1987 թվականից եղել է Երևանի ժողովրդական տնտեսության ինստիտուտի միկրոէկոնոմիկայի և ձեռնարկատիրական գործունեության կազմակերպման ամբիոնի վարիչ։ Հեղինակ է «Միկրոէկոնոմիկա» (2003) ուսումնական ձեռնարկի։

Աշխատանքները վերաբերում են միկրոէկոնամիկայի կարգավորման, շուկայական տնտեսության կառավարման հարցերին։

## Երկեր
* Արդյունաբերական արտադրանքի ինքնարժեքը և նրա պլանավորումը։ Ուս. ձեռնարկ, Երևանի ժողովրդական տնտեսության ինստիտուտ, Արդյունաբերական արտադրության կազմակերպման և պլանավորման ամբիոն, Երևան, Երևանի համալսարանի հրատարակություն, 1985 (համահեղինակ)։
* Экономические проблемы оптимальной организации типовых производственных процессов / А. Г. Аршакян, С. М. Кантарджян, Ереван: Изд-во Ереван, ун-та, 1985.
* Экономические проблемы оптимальной организации типовых производственных процессов / А. Г. Аршакян, Ред. С. М. Кантарджян, ЕИНХ. Ереванский институт народного хозяйства. Ереван: Изд-во Ерев. ун-та, 1986.
* Экономические проблемы оптимальной организации типовых производственных процессов: Научно-исследовательский институт экономических проблем Министерство экономики республики Армения. Ереван, 1992.
* Արտադրության գործոնների օգտագործման կազմակերպումը և պլանավորումը շուկայական էկոնոմիկայում։ Երևան, Տնտեսագետ, 1996, 219 էջ։
* Տնտեսական աջակցության համակարգը շուկայական էկոնոմիկայում։ (Դասախոսություն), Երևան, Տնտեսագետ, 1997։
* Ձեռնարկատիրություն և ներդրումներ։ Երևան, Լույս, 1998, 339 էջ։ 
* Ձեռնարկատիրություն և ներդրումներ։ Արդի հիմնախնդիրները ՀՀ, Երևան, Լույս, 1998։
* Պահանջարկը և առաջարկը շուկայական հարաբերությունների համակարգում։ Երևան, Զանգակ-97, 2000, 422 էջ։
* Արդյունաբերական քաղաքականություն։ Երևան, Տնտեսագետ, 2003, 271 էջ։ 
* Արդյունաբերական քաղաքականություն։ (Կայացումը և զարգացման հիմնախնդիրները ՀՀ-ում), Երևանի պետական տնտեսագիտական ինստիտուտ, Երևան, Տնտեսագետ, 2003 (համահեղինակ)։
* Արդյունաբերական քաղաքականություն։ (Կայացումը և զարգացման հիմնախնդիրները ՀՀ-ում), Հայաստանի պետական տնտեսագիտական համալսարան, Երևան, Տնտեսագետ, 2004 (համահեղինակ)։
* ՀՀ պետական բյուջեի կատարման վերլուծությունը և դրա կատարելագործումը։ Երևան, Էդիթ Պրինտ, 2004 (համահեղինակ)։
* ՀՀ արտաքին պետական պարտքի կառավարման հիմնախնդիրները։ Երևան, Էդիթ Պրինտ, 2004 (համահեղինակ)։
* Միկրոէկոնոմիկա։ Երևան, Տնտեսագետ, 2006, 519 էջ։
* ՀՀ տնտեսության ինստիտուցիոնալ համակարգի զարգացման միտումները։ Հանրապետական գիտաժողովի նյութեր, Կրթության և գիտության նախարարություն, Հայաստանի պետական տնտեսագիտական համալսարան, Գյումրու մասնաճյուղ, Երևան, Նահապետ, 2008։
* Ներդրումները և ներդրումային ռիսկը, դրանց գնահատման և կանխատեսման հիմնահարցերը։ Մենագրություն, Հայաստանի պետական տնտեսագիտական համալսարան, Երևան, Զանգակ-97, 2009 (համահեղինակ)։
* Միկրոէկոնոմիկա։ (Ուսումնական ձեռնարկ), Երևան, Ա. հ., 2009 (համահեղինակ)։

## Ծանոթագրություններ

Կատեգորիա:Հայ տնտեսագետներ
Կատեգորիա:Տնտեսագիտական գիտությունների դոկտորներ
Կատեգորիա:Հայ պրոֆեսորներ
Կատեգորիա:ԵՊՀ շրջանավարտներ
Սամի Ուտալբալի

**Սամի Ուտալբալի** (; ), ֆրանսիացի դերասան։ Նա հայտնի է դարձել «Սեռական դաստիարակություն» հեռուստասերիալում Ռահիմի դերը կատարելուց հետո։

## Կենսագրություն
### Վաղ կյանք
Սամի Ուտալբալին ծնվել է 1999 թվականի մարտի 19-ին Իվելինի Պուասսի քաղաքում։ Մեծացել է Վերներ սյուր Սեն քաղաքում և սովորել է Louise Weiss լիցեյում։

### Կարիերա
2006 թվականին Ուտալբալին կատարում է իր առաջին քայլերը հեռուստատեսության մեջ՝ Դիդյե Գրուսսեի «Սաիդին փրկելու համար» հեռուստաֆիլմում, իսկ հետո ստանում է մանր դերեր կինոյում կամ հեռուստասերիալներներում։

2016 թվականին նա դեր է կատարում OCS-ի «Մեծ տերություն» հեռուստասերիալում, իսկ երկու տարի անց կատարում է Սելիմի դերը՝ Arte-ի «Հպարտություններ» սերիալում։

2019 թվականի նա հայտնի է ստացել «Սեռական դաստիարակություն» հեռուստասերիալում Ռահիմի դերը կատարելու շնորհիվ։ Սամին նաև կերտել է Ռեդի դերը «Մահացու» ֆիլմում։

## Ֆիլմագրություն
### Ֆիլմեր
* 2011՝ *Տուշեր (որպես Ջին Վա)*
* 2019՝ *Լոլան դեպի ծով* *(որպես Սամիր)*

### Հեռուստաֆիլմեր
* 2006՝ *Սաիդին փրկելու համար*
* 2018՝ *Ապօրինի ծնված (որպես Սոֆիան)*

### Հեռուստասերիալներ
* 2010՝ *Ընտանիք* (1 դրվագ)
* 2012՝ *Կեցցե Կոլոն* *(որպես Սամի)* (6 դրվագներ)
* 2016-2017՝ *Մեծ տերություն* *(Իլյես)* (20 դրվագներ)
* 2018՝ *Հպարտություններ* *(որպես Սելիմ)* (եթերաշրջան 1, դրվագ 1՝ 1981)
* 2019՝ *Մահացու (որպես Ռեդա)* (3 դրվագ)
* 2019-այժմ՝ *[[Սեռական դաստիարակություն]] (որպես Ռահիմ)* (եթերաշրջան 2, 8 դրվագներ)

## Ծանոթագրություններ

Կատեգորիա:21-րդ դարի դերասաններ
Կատեգորիա:Հեռուստատեսային դերասաններ
Կատեգորիա:Ֆրանսիացի դերասաններ
Ալլա Հովհաննիսյան (ակնաբան)

**Ալլա Հայաստանի Հովհաննիսյան** (), հայ ակնաբան, գլաուկոմայի մասնագետ։ Բժշկական գիտությունների դոկտոր (1996), պրոֆեսոր։

## Կենսագրություն
Ալլա Հովհաննիսյանը ծնվել է 1953 թվականի հուլիսի 2-ին, Երևանում։ 1978 թվականին ավարտել է Երևանի բժշկական ինստիտուտը։ 1978-1984 թվականներին աշխատել է Աչքի հանրապետական կլինիկայում, 1986 թվականից՝ 8-րդ կլինիկական հիվանդանոցի գլաուկոմայի բաժանմունքի ղեկավար։

Աշխատանքները վերաբերում են ներակնային անոթների ռեակտիվության որրոշման, հակագլաուկոմային վիրահատությունների արդյունքների կանխատեսման և դեղորայքային շտկման հարցերին։

## Անդամակցություն
* Հայաստանի ակնաբուժական ընկերության անդամ, 1978

## Ծանոթագրություններ

## Գրականություն
* Айриян А. П. Армянские учёные-медики. - Ер., 1998 - 276 с. ISBN 99930-1-001-7.

Կատեգորիա:Հայ ակնաբաններ
Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ ակնաբույժներ
Կատեգորիա:Հայ պրոֆեսորներ
Calm (ալբոմ)

«**Calm**» (ոճավորված որպես **C A L M**), ավստրալիական 5 Seconds of Summer փոփ ռոք խմբի չորրորդ ստուդիական ալբոմ, որը թողարկվել է 2020 թվականի մարտի 27-ին։

## Արտադրություն
Ալբոմի մասին հայտարարվել է 2020 թվականի փետրվարի 5-ին խմբի սոցիալական ցանցերում։ Դրանից մի քանի օր առաջ, խումբը նաև հայտարարել է, որ պատրաստվում է No Shame Tour շրջագայությանը՝ ալբոմի աջակցության համար, որը սկսելու է 2020 թվականի մայիսին։

### Սինգլներ
Ալբոմի գլխավոր սինգլը՝ «Easier»-ը, թողարկվել է 2019 թվականի մայիսի 24-ին Interscope լեյբլում։ Երկրորդ սինգլը՝ «Teeth»-ը, թողարկվել է 2019 թվականի օգոստոսի 21-ին և ներառվել է «13 պատճառ՝ ինչու» հեռուստասերիալի երրորդ եթերաշրջանի սաունդթրեքում։ «No Shame»-ը թողարկվել է 2020 թվականի փետրվարի 5-ին որպես երրորդ սինգլ՝ ալբոմը հայտարարելուց հետո։ «Old Me» երգը թողարկվել է 2020 թվականի փետրվարի 21-ին որպես ալբոմի առաջին գովազդային սինգլ և նաև թողարկվել է ռադիոյում 2020 թվականի մարտի 6-ին՝ որպես ալբոմի չորրորդ սինգլ։

#### Գովազդային սինգլներ
«Wildflower»-ը թողարկվել է 2020 թվականի մարտի 25-ին որպես ալբոմի երկրորդ գովազդային սինգլ։

## Երգացանկ
Երգացանկը և իրավունքները վերցված են Apple Music-ի մետադատայաից։ Լրացուցիչ իրավունքները վերցված են Tidal-ից։

## Ծանոթագրություններ

Կատեգորիա:2020 ալբոմներ
What a Man Gotta Do

**«What a Man Gotta Do»**, ամերիկյան Jonas Brothers փոփ-ռոք խմբի երգը, որի կազմում ներառված են երեք եղբայրներ՝ երաժիշտ և դերասաններ Քևին Ջոնասը, Ջո Ջոնասը և Նիք Ջոնասը։ Երգը թողարկվել է 2020 թվականի հունվարի 17-ին Republic լեյբլում որպես նրանց սպասվող ստուդիական ալբոմի առաջին սինգլ։

## Երգի մասին
Խումբը երգի վերնագիրն ու նրա թողարկման ամսաթիվը հայտարարել է Spotify կայքում 2020 թվականի հունվարի 14-ին։ Հունվարի 15-ին YouTube-ում հայտնվել է տեսահոլովակի 6-վայրկյանանոց թիզերը, ինչպես նաև խումբ սկսել է հրապարակել հուշումներ ֆիլմերի ազդագրերի տեսքով։ Հունվարի 17-ին թողարկված տեսահոլովակում խմբի անդամներն ու նրանց կանայք ներկայացնում են տեսարաններ 1980-ական թվականների ամերիկյան հայտնի ֆիլմերից։ Նիք Ջոնասն ու նրա կինը՝ Պրիանկա Չոպրան, ներկայացնում են «Վտանգավոր գործ» ֆիլմի պարի տեսարանը, Ջո Ջոնասն ու Սոֆի Թյորները մարմնավորել են «Բրիոլին» ֆիլմի հերոսներ Դենիին և Սենդիին, իսկ Քևին Ջոնասն ու նրա կին Դանիելը՝ «Ասա ինչ-որ բան» ֆիլմի հերոսներին։ Տեսահոլովակում նկարահանվել է նաև Մեթյու Մոդայնը, որ կատարել է գլխավոր դեր «Ամբողջապես մետաղական թաղանթ» ֆիլմում։ Տեսահոլովակի ռեժիսորը եղել է Ժոզեֆ Կանը։

Երգի և տեսահոլովակի վերաբերյալ դրական արձագանք է հրապարակել *[[Billboard]]* հրատարակությունը։

## Հիթ-շքերթներ

## Հավաստագրումներ

## Թողարկման ժամանակագրություն

## Ծանոթագրություններ

Կատեգորիա:2020 երգեր
Կատեգորիա:Փոփ երգեր
Լյուդմիլա Շուգալեյ

**Լյուդմիլա Նիկոլաևնա Շուգալեյ**  (, ),  ուկրաինացի ռազմական գործիչ, ռազմաբժշկական ծառայության գեներալ մայոր, Ուկրաինայի անվտանգության ծառայության ռազմաբժշկական վարչության պետ (2014 թվականից), Ուկրաինայի վաստակավոր բժիշկ, Ուկրաինայում զինվորական ծառայության բնագավառում առաջին և 2018 թվականի դրությամբ միակ կին գեներալը։

## Կենսագրություն
Լյուդմիլա Շուգալեյը ծնվել է 1965 թվականի մարտի 21-ին, Կիևում։ 2013-2014 թվականներին Եվրոմայդանի ընթացքում,  օգնություն է ցուցաբերել վիրավոր ցուցարարներին։

## Զինվորական ծառայություն
Մինչև 2014 թվականը Շուգալեյը զբաղեցնում էր Ուկրաինայի անվտանգության ծառայության ռազմաբժշկական վարչության պետի տեղակալի պաշտոնը, 2014 թվականից  նա ղեկավարում է  այդ վարչությունը։ Այդ ժամանակ նա ստացավ  բժշկական ծառայության փոխգնդապետի կոչում։ 2018 թվականի հոկտեմբերի 12-ին նա ստացել է բժշկական ծառայության գեներալ-մայորի կոչում։ 2018 թվականի դրությամբ նա Ուկրաինայում զինվորական ծառայության միակ կին գեներալն էր (2004 թվականին ոստիկանության գեներալ-մայորի կոչում էր  ստացել Ուկրաինայի ՆԳՆ մամուլի քարտուղար Տատյանա Պոդաշևկայան):

## Պարգևներ և շքանշաններ
* Ուկրաինայի վաստակավոր բժիշկ (2008 թվականի օգոստոսի 20)  «Ուկրաինայի պաշտպանունակության և անվտանգության ամրապնդման գործում նշանակալի անձնական ներդրման, ռազմական և ծառայողական պարտականությունների անբասիր կատարման և  բարձր պրոֆեսիոնալիզմի համար»
* Իշխանուհի Օլգայի  III աստիճանի շքանշան (22 օգոստոսի, 2016 թվական), «Ուկրաինայի  պաշտպանունակության ամրապնդման գործում անձնական ներդրման, մարտական գործողությունների և ծառայողական պարտականությունների կատարման ընթացքում դրսևորած քաջության, նվիրվածության և բարձր պրոֆեսիոնալիզմի համար»։

## Ծանոթագրություններ

Կատեգորիա:Կին գեներալներ
Կատեգորիա:Ուկրաինայի վաստակավոր բժիշկներ
Կատեգորիա:Ուկրաինացի գեներալներ
Կատեգորիա:Ուկրաինացի ռազմական գործիչներ
Ալենա Լադովա

**Ալենա Լադովա** (, ), չեխ նկարիչ, գրքեր պատկերազարդող, սցենարիստ և գրող։

## Կենսագրություն
Նկարչության առաջին դասերը Ալենան ստացել է հորից՝ Չեխոսլովակիայի ժողովրդական նկարիչ Յոզեֆ Լադաից  (1887-1957)։ Միջնակարգ  դպրոցն ավարտելուց հետո նկարչություն է  սովորել գծանկարչական արվեստի պետական դպրոցում՝ պրոֆեսոր Կարել Թոնդլի ղեկավարության ներքո։ Այնուհետև մեկ տարի աշխատել է Զլինում՝ Kudlov կինոստուդիայում, որտեղ նա հրապուրվել էր անիմացիոն ֆիլմերի բարդ գեղեցկությանբ։ Նա դարձավ տաղանդավոր  մուլտիպլիկատոր։ 1948 թվականին ավարտել է Պրահայի կիրառական արվեստի ակադեմիան։ Ուսանել է պրոֆեսոր Էմիլ Ֆիլլայի մոտ։

## Ստեղծագործություն
Ալենա Լադովան մանկական գրքերի հայտնի նկարազարդող էր։ Երեխաների համար նկարազարդել է ավելի քան իննսուն գիրք։ 1963 թվականին  գրել և նկարազարդել է «Můj táta Josef Lada» գիրքը (հայրս ՝ Իոզեֆ Լադան), որտեղ պատմել է իր մանկության հուզիչ պատմությունների մասին։
Նրա նկարները հաճախ տպագրվում էին երեխաների համար նախատեսված թերթերում և ամսագրերում, օրացույցներում, Զատկի և Սուրբ Ծննդյան տոնական բացիկների վրա։ Լադովան կատարել է բեմական ձևավորումներ և պատրաստել տարազներ Չեխիայի տասնվեց հեռուստանախագծերի համար։ Նկարչուհին  բեմական ձևավորման  աշխատանքներ է կատարել Չեխոսլովակիայի բազմաթիվ թատրոնների բեմերում։ Թատերական սցենարի առաջին փորձը նա կատարել է 1946 թվականին, երբ նա ձևավորեց   Իոզեֆ Թոմանի «Zlodějská Komedie» ներկայացման տեսարանները և տարազների դիզայնը (Մայիսի 1-ի անվան  թատրոն - այսօր Պրահայի ազգային օպերային թատրոն (Չեխիա, Պրահա))։ Լադովայի վերջին թատերական նախագիծը կայացել է 1986 թվականին, երբ նա Կլադնոյի քաղաքային թատրոնում կատարեց Իոզեֆ Լադայի «Bubáci hastrmani» դրամատիկական հեքիաթի ձևավորումը։

Ներկայումս Գրուսիցեում գործում է լուսանկարների և նկարազարդումների մշտական ցուցահանդես, որը համարվում է Յոզեֆ Լադայի և նրա դստեր՝ Ալենայի հուշահամալիրի հավաքածուի մի մասը։

Նա թաղված է Պրահայի Օլշանսկոե գերեզմանատանը։

## Ծանոթագրություններ

## Գրականություն
* Jindřich Černý: Osudy českého divadla po druhé světové válce – Divadlo a společnost 1945 – 1955, Academia, Praha, 2007, str. 132, ISBN 978-80-200-1502-0

## Արտաքին հղումներ
* Alena Ladová

Կատեգորիա:Չեխ կին գրողներ
Կատեգորիա:Չեխ նկարչուհիներ
Կատեգորիա:Չեխ սցենարիստներ
Կատեգորիա:Կին պատկերազարդողներ